Vejledning til ATEX-APV på DTU

Hvis man opbevarer eller anvender materialer, der kan danne en eksplosiv atmosfære, skal man sikre sig mod ulykker som følge af eksplosion. Samtlige steder, anlæg eller apparater, hvor der arbejdes med disse stoffer, skal gennemgås for risici for eksplosiv atmosfære. 

Ifølge Arbejdstilsynets regler skal man udarbejde en særlig arbejdspladsvurdering (ATEX-APV også kaldet eksplosionssikrings-dokument), hvori risiko for dannelse af eksplosiv atmosfære vurderes. APV’en skal indeholde en kortlægning og vurdering af de risici, der hidrører fra eksplosiv atmosfære med særlig hensyntagen til følgende:
1. Sandsynligheden for, at eksplosiv atmosfære forekommer samt varigheden heraf.

2. Sandsynligheden for, at antændelseskilder, herunder elektrostatiske udladninger, vil være til stede og vil fungere som en tændkilde.

3. Anlæggene, de anvendte stoffer, processerne, og deres mulige vekselvirkninger.

4. De forventede konsekvensers omfang.
Vurderingen skal ajourføres hver gang nye processer/ nyt udstyr implementeres i lokalet eller mindst hvert 3. år. Ved ændringer og nyindretninger skal det vurderes, om der sker ændringer i bestående klassificering, eller om der er behov for en fornyet gennemgang og risikovurdering, samt udarbejdelse af zoneinddeling og ATEX-APV. Der skal samtidig tages stilling til, hvordan det sikres, at nye apparater/processer godkendes af en ATEX-ansvarlig.

Zoneklassifikationsrapporten og den skriftlige ATEX-APV med sikkerhedsgruppens påtegning opbevares på instituttet, så de er tilgængelige for medarbejderne, og kan fremvises på forlangende af brandmyndigheder eller Arbejdstilsynet. Det er instituttets ansvar at opdatere og fastholde zoneklassificeringen på beredskabstegningen, samt sørge for behørig sikkerhedsskiltning, instruktion og udarbejdelse af ATEX-APV for samtlige relevante områder.

Template for ATEX-APV på DTU

Hvornår skal der ikke skrives ATEX-APV: 

Hvis man arbejder efter DTU’s vilkår for arbejde i Type1, 2 områder eller i kemikalieopbevaringsområder, med mindre det vurderes at der er en betydelig risiko for eksplosiv atmosfære ved vedligeholdelsesarbejde eller reparationsarbejde.

Hvornår skal der skrives ATEX-APV:

Kan man ikke arbejde efter DTU’s vilkår for håndteringen af brandfarlige væsker eller gasser i Type1, 2 eller 3 områder eller i kemikalieopbevaringsområder, skal det undersøges om udslip er hindret, eller hvis der forekommer udslip, at det fjernes hurtigt og effektivt f.eks. af ventilationen. Dette gøres ved, at der for hver anvendelse beskrives proces, udslipstid og mængde samt ventilationsforhold og dernæst foretages en vurdering. Udover de planlagte anvendelser skal risikoen for eventuelle uheld også vurderes.
Nedenfor er angivet en Template for en ATEX-APV, og der er listet en række punkter, der kunne være relevante. Derefter følger 3 eksempler på en ATEX-APV for HPLC, Afspritning af borde og Transport af brandfarlige væsker.
	Institutnavn, Bygn. og Rum nr.:
	

	ATEX-APV - Vurdering af risici
	Normal drift
	Vedligeholdelsesarbejde, ibrugtagning, nedtagning, montering, demontering, instruktion af medarbejdere og fremmede håndværkere

	Funktion
	Udstyrstype/ proces

	Beskrivelse
	Kort beskrivelse af proces. Hvilke brandfarlige væsker eller gasser anvendes, og i hvor store mængder. 
Præcisering af på hvilke områder apparatet/udstyret/processen lever op til/ adskiller sig fra vilkårene i DTU’s Zoneklassifikationsrapport. Angiv områdetypen (Type 1, Type 2, Type 3 eller Kemikalie oplagsområder)

	Stoffer, mængde og flammepunkt:
	Angiv flammepunkt på dine brandfarlige væsker eller gasser.


	Angiv udslips tid og mængde:

Sandsynlighed for eksplosiv atmosfære samt varighed af denne.


	Arbejdes der efter de vilkår, der er beskrevet i DTU’s Zoneklassifikationsrapport, for Type 1, Type 2, Type 3 og Kemikalie oplagsområder, vil der under normal drift, ikke optræde eksplosionsfarlige områder på arbejdsstedet eller i kemikaliedepoter. 
Kan vilkårene i rapporten ikke opfyldes, skal der tages stilling til udslipstid og mængde, og sandsynligheden for eksplosiv atmosfære skal vurderes
	Zoneklassifikationsrapporten kan ikke tage forbehold for lokale forhold. 
Er der i forbindelse med vedligeholdelsesarbejder af f.eks. ventilation, udstyr, processer mm, en særlig risiko for dannelse af eksplosionsfarlig atmosfære?

Er der i forbindelse med indkøring eller fjernelse af anlæg en særlig risiko for dannelse af en eksplosionsfarlig atmosfære?

Hvordan sikres det, at forsøgsopstillinger med automatisk aftapning af brandfarlig gas bliver godkendt af universitetets ATEX-ansvarlige eller anden kompetent person?

	Sandsynlighed for tilstedeværelse af antændelseskilder
	Er alle tændkilder fjernet fra klassificerede områ-der? f.eks. kemikalieskabe, køleskabe og depot-rum, hvor der er oplag af brandfarlige væsker uden for kemikalieskabe. 
Hvordan sikres det, at der gives en skriftlig tilladelse, hvis der i nærheden af eksplosions-farlige områder udføres varmt arbejde, som kan udgøre en tændkilde eller medføre en eksplosion, f.eks. svejsning og fremmede håndværkere?
	Er der i forbindelse med vedligeholdelsesarbejder af f.eks. ventilation, udstyr, processer mm, en særlig risiko for dannelse af nye tændkilder?

Er der i forbindelse med indkøring af anlæg eller fjernelse af anlæg en særlig risiko for dannelse af nye tændkilder?



	Ventilationsforhold:
	Punktsug, aftræksskab, stinkskab, rumventilation angives. Kører ventilationen i døgndrift?
	Skal processen under vedligeholdelsesarbejde mm ”forlade” ventilationen?

	Foranstaltninger til minimering af eksplosiv atmosfære
	Reduktion af de anvendte stofmængder; Reduktion af de rumfang, hvor de eksplosive atmosfærer kan forekomme i; Reduktion af den tid, hvor udslippet forekommer til under bagatelgrænserne; Erstatning af luftens ilt med en inert gas f.eks. nitrogen; Sørge for tætsluttende låg på alle kemikalier/ affaldsdunke samt reaktionsbeholdere; Sikre imod antændelse i tilfælde af svigt ved ventilationen; Installation af gasdetektorer, der igangsætter øget ventilation/ automatisk stopper processen/ nedlukning af anlægget, så udslip hindres/ udkobler el, hvis dampene skulle overskrider 25% af nedre eksplosionsgrænse; Effektiv ventilation tæt på udslipskilden; Automatisk tilkoblet nødgenerator, der sikrer fortsat ventilation ved strømsvigt; Ventilationen forsynes med kontrolanordning eller alarm, der signalerer utilstrækkelig funktion; Ingen tændkilder i skab/ lager/ køleskabe/ fryser feks lys og el-installationer; Udskiftning af ikke eksplosionssikkert udstyr med Ex-udstyr. (feks lysarmatur, elmotorer og pumper); Jording af anlæg for at undgå statisk elektricitet; Gnistfrit værktøj (feks hårtørrer lige udenfor stinkskab); Støvansamlinger inde i procesanlæg, samt evt udenfor fjernes ved hyppig rengøringsprocedure.

	Foranstaltninger ved ventilationssvigt, forudsigelige uheld, vedligeholdelsesarbejder, driftsforstyrrelser, funktionsfejl, fejlanvendelse:
	Zoneklassifikationsrapporten kan ikke tage forbehold for lokale forhold, så som vedligeholdelsesarbejder, drift forstyrrelser, forudselige funktionsfejl, fejlanvendelse, som med rimelighed kan forudses, mm. Derfor skal følgende vurderes af instituttet:

Hvordan vedligeholdes ventilationssystemer og kontrolanordninger, så risikoen for driftsforstyrrelse eller funktionsfejl minimeres? Hvordan sikres det, at fejl på stinkskabsalarmer, ventilationssvigt, strømsvigt udbedres øjeblikkeligt, og hvem har ansvaret for nedlukning af udstyr, hvem er evt tilkaldevagt om natten, så fejl og alarmer ikke ignoreres?

Hvordan sikres det, at brugerne er bekendt med procedurerne for ventilationssvigt?

F.eks. skal det for Type 3 områder indarbejdes i beredskabsplanen, hvor længe nødstrømsforsyningen kan være opretholdt, hvem der skal alarmeres på instituttet og i Campus Service, når nødstrømsforsyningen går i gang, hvem der skal kunne være til stede inden nødstrømsforsyningen stopper, for at reetablere en normal situation (f.eks. fjerne eksplosiv atmosfære og reetablere ventilationen).
Hvordan vedligeholdes tekniske installationer, rør og slanger, alarmer, gas detektorer, gas installationer mv. så risikoen for driftsforstyrrelse eller funktionsfejl minimeres? Hvordan sikres det, at fejl på anlæg, f.eks brud på faste rørinstallationer, læk i samlinger/koblinger, strømsvigt, udløsning af gasalarmer mv. udbedres øjeblikkeligt, og hvem har ansvaret for nedlukning af udstyr, hvem er evt tilkaldevagt om natten, så fejl og alarmer ikke ignoreres?
Hvilke forudsigelige uheld kan der laves foranstaltninger for?

I det omfang at anvendelsen af aggregater, som har indflydelse på sikkerheden, kræver instruktion af medarbejder, hvordan sikres det så, at skriftlige instrukser bliver udarbejdet, indeholdende en beskrivelse af anvendelsen, sikker adfærd, nødværgeforanstaltninger, nedlukning mv. af aggregaterne? F.eks. en skriftlig instruks som beskriver, hvem der er ansvarlig for tæthedstestningen af gasrørføringen til gaskromatografen når brintflasken skiftes. 
Hvordan sikres det, at medarbejdere instrueres, og at der er tydeligt skiltet, sådan at forventelige fejlanvendelser af apparater mv. begrænses mest muligt? Hvilke skriftlige instrukser til medarbejderne er udfærdiget? 

	Foranstaltninger ved spild:
	Hvordan sikres det, at brugerne er bekendt med procedurerne for spild af brandfarlige kemikalier?

Hvordan sikres det, at brandfarlige væsker ikke løber ned i kloaken?

	Zoneklassificering:
	Vurdering af om der skal zoneklassificeres.

	Hvis der er zoneklassificeret, skal følgerne af en eksplosion vurderes:
	Vurder om der i normal drift eller ved driftsforstyrrelser vil være risiko for flere kvæstede personer.

Hvordan håndteres en evt eksplosion og hvad er konsekvenserne af en evt. eksplosion. 

	Hvis der er zoneklas-sificeret, angives hvordan medarbejder-ne er beskyttet:
	Hvad har instituttet gjort, for at hindre personlige og materielle skader ved en eventuel eksplosion. (Se uddrag fra Arbejdstilsynets bekendtgørelse nr. 696 om indretning af tekniske hjælpemidler). F.eks. hvilke trykaflastningsanordninger er anvendt?, hvilke systemer til standsning af eksplosioner er anvendt?, hvilke eksplosionsafkoblingssystemer er anvendt? F.eks. eksplosionsaflastning til det fri.

	Dato, udarbejdet af, sikkerhedsgruppens underskrift
	Dato, Udarbejdet af: Navn (blokbogstaver) og sikkerhedsgruppens underskrift:


Konkrete eksempler på ATEX-APV
Eks 1
	Institutnavn, Bygn. og Rum nr.:
	Sektion for Arbejdsmiljø bygn. 101, rum 116

	ATEX-APV - Vurdering af risici
	Normal drift
	Vedligeholdelsesarbejde, ibrugtagning, nedtagning, montering, demontering, instruktion af medarbejdere og fremmede håndværkere

	Funktion
	HPLC



	Beskrivelse
	I laboratoriet anvendes der 1L eluent med et indhold på op til 4,5% acetonitril i vand, samt 1L eluent med 45-60% methanol i vand. Eluenten suges fra flasker via tynde slanger til HPLC apparatet. Låget på eluentflaskerne er tæt lukket. Der er boret et lille hul i proppen, så der er plads til både slange og luftindtag. Afløb fra HPLC til en 5L affaldsdunk sker gennem en tyk slange, der er sat til afgang fra HPLC apparat og ført til åbning af dunk. Dunkens åbning er lukket til med plastfilm. HPLC apparatet kører døgnet rundt. Slangerne i HPLC-apparatet er væskefyldte, hvorfor der ikke vil forekomme gasfase, volumenet er meget lille << 10 liter. Vilkår i zoneklassifikationsrapporten for Type 1 områder følges ikke, da udstyret ikke står i aftræksskab eller er forsynet med punktsug på eluenter og spilddunken.

	Stoffer, mængde  og flammepunkt:
	Acetonitril er en meget brandfarlig væske, men en 4,5% opløsning har et flammepunkt over 30°C (beregnet ca. 70°C). Opløsninger af 45% og 60% methanol har flammepunkt under 30°C (27 og 21°C )

	Angiv udslips tid og mængde:

Sandsynlighed for eksplosiv atmosfære samt varighed af denne.


	Ved et evt læk på en samling/ kobling/slange vil det store luftskifte reducere den eksplosive atmosfære (beregnet udslipsmængde 0,39 g/time) til under 10 liter. I tilfælde af svigt af ventilation vil det tage ca. 2 timer før et udslip når 10 liter (beregnet). Eksplosiv atmosfære er således effektiv begrænset. Spilddunken står udenfor punktsug, og der er derfor en eksplosiv atmosfære
	Ved vedligeholdelsesarbejde er apparatet slukket, og eluenter og spilddunk placeres i kemikalieskab. Der er derfor ingen sandsynlighed for eksplosiv atmosfære.

	Sandsynlighed for tilstedeværelse af antændelseskilder
	Ingen, da elektrisk udstyr står 5 m fra spilddunken.
Der er en gul tapestribe omkring spilddunken og der er EX-mærket, så medarbejderne ved, at der ikke må indføres antændelseskilder herindefor.
	Ingen

	Ventilationsforhold:
	Rumventilation målt til 10x i timen. Ventilationen kører i døgndrift.
	Ved vedligeholdelsesarbejde er apparatet slukket, eluenter og spilddunk er placeret i kemikalieskab, og der behøves ingen ventilation.

	Foranstaltninger til minimering af eksplosiv atmosfære
	Spilddunken er ”lukket” med parafilm, så afdampningen minimeres. 

Spilddunken er placeret i en opsamlingsbakke, der kan rumme hele eluentmængden.

	Foranstaltninger ved ventilationssvigt,  for-udsigelige uheld, vedlige-holdelsesarbejder, drifts-forstyrrelser, funktionsfejl, fejlanvendelse:
	Der er kontrolanordning på rumventilationen, og ved alarm, forlades laboratoriet, der ringes til Campus Service, så ventilationssvigt kan udbedres. Laboratorielederen har ansvar for at lukke udstyret ned, og sætte eluentflasker og spilddunk i kemikalieskab, indtil der er fuld ventilation igen. HPLC kan godt køre natten over, og hvis der sker ventilationssvigt om natten, slukkes udstyret og eluentflasker og spilddunk sættes i kemikalieskab den efterfølgende morgen. HPLC’en kører ikke weekenden over. Der foreligger skriftl. instrukser for procedurer for ventilationssvigt.

Hvis der sker et læk på en slange/ samling, skal apparatet slukkes. Der foreligger en skriftlig instruks som beskriver, hvordan der skiftes slanger mm.

En slange kan springe af, og der kan ske et læk i koblinger og samlinger. Det tjekkes ugentligt af laboratorielederen at systemet er tæt.

Det sikres at spilddunken ikke ved et uheld overfyldes. Laboratorielederen tjekker dagligt, at den ikke overfyldes.

	Foranstaltninger ved spild:
	En eluentflaske kan tabes på gulvet og der skal tørres op inden 5 minutter. Vermaculite spildkit og fejekost er tilgængelig. Der foreligger skriftlige instrukser for procedurer ved spild.

	Zoneklassificering:
	Zone 1 ved spilddunkens udmunding og ved eluentflaskernes udmunding. Der zoneklassificeres 1m rundt om hele udstyret.

	Hvis der er zoneklas-sificeret, skal følgerne af en eksplosion vurderes:
	Hvis hele indholdet i spilddunken fordamper og antændes vil eksplosionen medføre minimum materielle skader, da der er trykaflastet til det fri ved hjælp af……. Der er branddøre ind til de tilstødende laboratorier, så en evt brand vil ikke brede sig.

	Hvis der er zoneklassifice-ret, angives hvordan medarbejderne er beskyttet:
	Medarbejderne bærer altid kittel og sikkerhedsbriller, og en nødbruser er indenfor 5m afstand. Brandslukningsmidler er tilgængelige. Der er udfærdiget en evakueringsplan, som alle medarbejdere er trænet i.

	Dato, udarbejdet af, sikkerhedsgruppens underskrift
	12-05-2010 Lise Brown Christiansen  

13-05-2010 Sikkerhedsgruppens underskrift


 Eks.2
	Institutnavn, Bygn. og Rum nr.:
	Sektion for Arbejdsmiljø bygn. 101, rum 116

	ATEX-APV - Vurdering af risici
	Normal drift
	Vedligeholdelsesarbejde, ibrugtagning, nedtagning, montering, demontering, instruktion af medarbejdere og fremmede håndværkere

	Funktion
	Afspritning

	Beskrivelse
	I laboratoriet anvendes en 100 ml sprøjteflaske med 70% ethanol til desinfektion af bordoverflader. Bordoverfladen afsprittes før arbejdet påbegyndes og efter arbejdet er færdigt i praksis max. 2 gange pr. medarbejder pr. dag.

Bordet påføres 5 – 10 ml, og bordet aftørres derefter med køkkenrulle. Det spritholdige papir kommes derefter i en åben affaldsbøtte, som står i stinkskab. Bordoverfalden er 2,25 m x 0,6 m.

Der arbejder op til 3 personer i laboratoriet ad gangen. I laboratoriet findes et stinkskab og desuden indblæsning af erstatningsluft. Vilkår i zoneklassifikationsrapporten for Type 1 områder er ikke opfyldt, da der arbejdes med brandfarlige stoffer udenfor stinkskab. 

	Stoffer, mængde  og flammepunkt:
	70% ethanol har flammepunkt under 30°C (21 – 27°C)

	Angiv udslips tid og mængde:

Sandsynlighed for eksplosiv atmosfære samt varighed af denne.
	Der anvendes max. 10 ml pr. gang. Bordaftørringen tager ca 1 min pr. gang. 

Der er kortvarigt en eksplosiv atmosfære tilstede.
	-

	Sandsynlighed for tilstedeværelse af antændelseskilder
	Ingen
	-

	Ventilationsforhold:
	Rumventilation. Luftskiftet i i laboratoriet er målt til 80 x i timen, hvilket svarer til at den eksplosive atmosfære vil forsvinde i løbet af 1 min.
	-

	Foranstaltninger til minimering af eksplosiv atmosfære
	Ingen

	Foranstaltninger ved ventilationssvigt, forudsigelige uheld, vedligeholdelsesarbejder, driftsforstyrrelser, funktionsfejl, fejlanvendelse:
	Der arbejdes ikke i laboratoriet, hvis der ikke er ventilation.

	Foranstaltninger ved spild:
	En 100 ml sprøjteflaske kan tabes på gulvet og der skal tørres op inden 5 minutter. Vermaculite spildkit og fejekost er tilgængelig. Der foreligger skriftlige instrukser for procedurer ved spild.

	Zoneklassificering:
	Da en eksplosiv atmosfære er kortvarig (<1 minut) vurderes det, at der er Ingen zoneklassificering

	Hvis der er zoneklas-sificeret, skal følgerne af en eksplosion vurderes:
	-

	Hvis der er zoneklas-sificeret, angives hvordan medarbejder-ne er beskyttet:
	-

	Dato, udarbejdet af, sikkerhedsgruppens underskrift
	12-05-2010 Lise Brown Christiansen  

13-05-2010 Sikkerhedsgruppens underskrift


Eks 3.
	Institutnavn, Bygn. og Rum nr.:
	Sektion for Arbejdsmiljø bygn. 101, rum 116

	ATEX-APV - Vurdering af risici
	Normal drift
	Vedligeholdelsesarbejde, ibrugtagning, nedtagning, montering, demontering, instruktion af medarbejdere og fremmede håndværkere

	Funktion
	Transport af brandbare væsker

	Beskrivelse
	Ved transport af brandfarlige væsker fra kemikalielaget i kælderen til vores laboratorium på 2 sal, anvendes en spand med låg. Spanden sættes i elevatoren, og køres til 2 sal. Det er tydeligt skiltet i elevatoren, at adgang for mennesker ikke er tilladt under transporten. 

Transport af brandfarlige væsker er ikke beskrevet i zoneklassifikationsrapporten. 

	Stoffer, mængde og flammepunkt:
	Brandfalige væsker

	Angiv udslips tid og mængde:

Sandsynlighed for eksplosiv atmosfære samt varighed af denne
	Der transporteres max 5L ad gangen pr spand. Transporten tager 5 minutter.

Hvis kemikalieemballagen slås itu, vil der kun være en eksplosiv atmosfære i den lukkede spand.
	-

	Sandsynlighed for tilstedeværelse af antændelseskilder
	Ingen
	-

	Ventilationsforhold:
	Ingen
	-

	Foranstaltninger til minimering af eksplosiv atmosfære
	Lukket spand

	Foranstaltninger ved ventilationssvigt, forudsigelige uheld, vedligeholdelsesarbejder, driftsforstyrrelser, funktionsfejl, fejlanvendelse:
	Ingen

	Foranstaltninger ved spild:
	Usandsynligt, at der går hul på spanden.

	Zoneklassificering:
	Da udslippet er begrænset til en lukket spand, og et stinkskab kan nås indenfor max 5 min, anses risiko for antændelse af de eksplosive dampe for ringe. Ingen zoneklassificering.

	Hvis der er zoneklas-sificeret, skal følgerne af en eksplosion vurderes:
	-

	Hvis der er zoneklas-sificeret, angives hvordan medarbejder-ne er beskyttet:
	-

	Dato, udarbejdet af, sikkerhedsgruppens underskrift
	12-05-2010 Lise Brown Christiansen  

13-05-2010 Sikkerhedsgruppens underskrift


Tom template
	Institutnavn, Bygn. og Rum nr.:
	

	ATEX-APV - Vurdering af risici
	Normal drift
	Vedligeholdelsesarbejde, ibrugtagning, nedtagning, montering, demontering, instruktion af medarbejdere og fremmede håndværkere

	Funktion


	

	Beskrivelse


	 

	Stoffer, mængde og flammepunkt:
	

	Angiv udslips tid og mængde:

Sandsynlighed for eksplosiv atmosfære samt varighed af denne
	
	

	Sandsynlighed for tilstedeværelse af antændelseskilder
	
	

	Ventilationsforhold:


	
	

	Foranstaltninger til minimering af eksplosiv atmosfære
	

	Foranstaltninger ved ventilationssvigt, forudsigelige uheld, vedligeholdelsesarbejder, driftsforstyrrelser, funktionsfejl, fejlanvendelse:
	

	Foranstaltninger ved spild:
	

	Zoneklassificering:


	

	Hvis der er zoneklas-sificeret, skal følgerne af en eksplosion vurderes:
	

	Hvis der er zoneklas-sificeret, angives hvordan medarbejder-ne er beskyttet:
	

	Dato, udarbejdet af, sikkerhedsgruppens underskrift

